HOOGTEPUNTE: SA (209; 102/6) t. Eng (499/9) | Netwerk24
Deur Tinus van Staden 19 Januarie 2020 09:49
Engeland het sy eerste beurt Vrydag op 499/9 gesluit verklaar.
Suid-Afrika kolf Sondag op 208/6 in sy eerste beurt voort.
Die Proteas is vir 209 uitgeboul Sondagoggend en gevra om op te volg.
Suid-Afrika het uitskeityd op 102/6 bereik, steeds 188 lopies agter.
19 Jan. 18:03:08
'n Vernederende dag vir die Proteas, maar minstens het Faf du Plessis weer vir sy span geveg.
Net reën, wat vir Maandag voorspel word, kan Philander (13*) en Maharaj (5*) help om die span van 'n nederlaag te red.
19 Jan. 17:23:39
Joe Root vat sy vierde paaltjie en dis die Protea-kaptein Du Plessis wat moet terugstap ná 'n beurt van 36 (123 balle).
19 Jan. 17:04:23
Joe Root kry sy derde paaltjie van die dag. Hy laat Quinton de Kock (3) deur Mark Wood uitvang.
Suid-Afrika is op die rand van die afgrond op 74/5. Dit is steeds 'n agterstand van 216 lopies op Engeland se eerstebeurttelling van 499/9.
19 Jan. 16:35:10
Rassie van der Dussen (10) word in die slagysterposisie deur Ollie Pope uitgevang van Joe Root se boulwerk.
19 Jan. 15:58:12
Du Plessis (12*) en Van der Dussen (0*) kolf nou na die teepouse voort.
19 Jan. 15:38:12
Die Engelse kaptein, Joe Root, slaan toe. Hy vang Pieter Malan been voor paaltjie vir 12.
Dit is nou ook teetyd, met Suid-Afrika op 44/3.
19 Jan. 14:38:18
Hamza kry randjie aan die bykant by op 'n aflewering van Mark Wood en word uitgevang vir 2.
19 Jan. 14:20:08
Net soos 'n mens verwag het, is die eerste aflewering na Hamza 'n opslagbal.
Wood gaan hom met kort balle peper.
19 Jan. 14:18:28
19 Jan. 14:17:54
Ses minute ná spel begin, boul Wood vir Elgar (15) skoon. 'n Goeie bal, maar Elgar moes liewer reguit speel as om na die bykant te wil speel. Die bal tref sy beenskut en ruk sy wegpen uit die aarde uit.
Suid-Afrika staan op 18/1.